open-index/open-wikipedia-markdown huggingface dataset:
Eesti Tööstusprojekt

**Eesti Tööstusprojekt** oli aastatel 1944–2000 tegutsenud (riiklik) projekteerimisinstituut. 2000. aastal ühines ettevõte ASiga ETP Grupp ja uueks nimeks sai AS ETP Grupp. 2006. aastal ühinesid AS Eesti Projekt, AS ETP Grupp ja AS Sweco Eesti, moodustades ASi Sweco Projekt.

## Ettevõtte nimed
Ettevõte kandis Nõukogude perioodil mitmeid nimesid:
*1944–1946 ENSV Põlevkivi- ja Keemiatööstuse Rahvakomissariaadi Teadusliku Uurimise ja Projekteerimise Instituut
*1946–1948 ENSV Põlevkivi- ja Keemiatööstuse Ministeeriumi Teadusliku Uurimise ja Projekteerimise Instituut
*1948–1957 ENSV Põlevkivi- ja Keemiatööstuse Ministeeriumi Projekteerimise ja Teadusliku Uurimise Instituut
*1957–1958 ENSV Rahvamajanduse Nõukogu Põlevkivi- ja Keemiatööstuse Valitsuse Projekteerimise ja Teadusliku Uurimise Instituut
*1958–1960 ENSV Rahvamajanduse Nõukogu Põlevkivi- ja Keemiatööstuse Valitsuse Tööstuslike Ehitiste Projekteerimise Instituut "Eesti Tööstusprojekt"
*1960–1963 ENSV Rahvamajanduse Nõukogu Tööstusettevõtete Projekteerimise Instituut "Eesti Tööstusprojekt"
*1963–1991 Riiklik Projekteerimise Instituut "Eesti Tööstusprojekt" (1963–1966 oli see NSV Liidu Ehituskomitee koondise Sojuzhimneftestroiprojekt alluvuses)
*1991–2000 RAS "Eesti Tööstusprojekt"

## Ettevõtte projekteerimistöid
Eesti Tööstusprojekt on projekteerinud näiteks Tallinna Ajakirjandusmaja, Tartu Ülikooli Raamatukogu, Tallinna Linnahalli.

## Vaata ka
*Eesti Projekt

## Viited
Esiliiga 2013

**Esiliiga 2013** oli Eesti jalgpalli tugevuselt teise liiga, Esiliiga, 23. hooaeg, mis algas 3. märtsil ning lõppes 10. novembril 2013. Meistriks tuli Tallinna FC Levadia II.

## Hooaja eel
2012. aasta hooaja võitja FC Infonet tõusis Meistriliigasse, 9. koha saavutanud Pärnu Linnameeskond ning 10. koht Kohtla-Järve FC Lootus langesid Esiliiga B-tasandile. Vabaks jäänud kohad hõivasid II liiga ida/põhi võitja Jõhvi FC Lokomotiv, lõuna/lääs 2. koht Viljandi JK Tulevik ja 3. koht Vändra JK Vaprus.

## Meeskonnad

### Treenerivahetused

## Liigatabel

|-
|colspan="11"|**Allikas:** Eesti Jalgpalli Liit
|}

### Tabelikohad voorude kaupa
Selles tabelis on väljatoodud meeskondade positsioonid peale igat vooru.

## Esiliiga üleminekumängud
Hooaja lõpus osalevad Esiliiga 8. koht ja Esiliiga B 3. koht üleminekumängudel, mille võitja mängib järgmisel hooajal Esiliigas ning kaotaja Esiliigas B.

:*Viljandi JK Tulevik võitis koondtulemusega 7:3 ja säilitas koha Esiliigas.*

## Mängutulemused
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu. 

|-
|
### Hooaja esimene pool

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 



### Hooaja teine pool

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 style="background: #FFDFDF;"|- : 33
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 style="background: #DFE7FF;"|+ : -2
 
 
 
 
 
 
 
 

 
 
 
 
 
 
 
 
 
 

## Hooaja statistika
### Parimad väravakütid

## Auhinnad

## Vaata ka
*Meistriliiga 2013
*Esiliiga B 2013
*II liiga 2013
*III liiga 2013
*IV liiga 2013

## Viited
Siilkübar

**Siilkübar** (*Echinacea*) on taimeperekond korvõieliste sugukonnas.

Perekonna nimetus viitab õisiku putkõite moodustatud siiljale kuhikule. 

Siilkübarad on geneetiliselt lähedased sugulased päevakübaratega (*Rudbeckia*). 

## Liigid
Perekonda kuulub 9 liiki. Neist on ravimtaimena kasutusel kolm – ahtalehine siilkübar (*Echinacea angustifolia*), kahkjas siilkübar (*Echinacea pallida*) ja punane siilkübar ehk punane päevakübar (*Echinacea purpurea*). Iluaianduses kasutatakse veel kollast päevakübarat (*Echinacea paradoxa*). Siilkübar aitab vähendada tõenäosust nakatuda viiruslikesse külmetushaigustesse.
  

## Vaata ka
*Päevakübar (*Rudbeckia*)
*Punane siilkübar (*Echinacea purpurea*)

## Viited
Lembit Kaarna, "Siilkübarad pole moenarrid ". maakodu.delfi.ee
Vacca järv

**Vacca järv** (itaalia keeles *Lago della Vacca*) on veehoidla Põhja-Itaalias Lombardia maakonnas Brescia provintsis Brenos.

Vacca kõrgus merepinnast on 2358 meetrit, pindala 25,6 hektarit, valgla suurus 156 hektarit.

Veehoidla 17,5 meetri kõrguse ja 87 meetri pikkuse paisu ruumala on 5600 m³, pais rajati 1927. aastal.

## Viited
Ahela lõpetamine

**Ahela lõpetamine** (*termination*)  on ahelreaktsioonis esinev elementaarreaktsioon, milles aktiivne intermediaat kaotab oma aktiivsuse ja ahela kasv lõpeb.

Termineerimisetapi realiseerumiseks on erinevad võimalused olenevalt lähteaine keemilisest olemusest: enamesinevad on ioonide või vabade radikaalide **rekombinatsioon** ja **disproportsioneerumine**. Selle protsessi tulemusel aktiivne osake lakkab olemast. Ahelprotsessi toimumiseks ei saa ahela lõpetamise osatähtsus olla märkimisväärne.

Näiteks ahela lõpetamine ioonide rekombinatsiooni tulemusel (selle tõenäosus on väike, kuna katalüsaatori ja ioonide kontsentratsioonid on väga madalad):
:R–(C–CR’)n+  +  AlCl4-  →  R–(C–CR’) nCl  +  AlCl3

## Vaata ka
*Ahelreaktsioon
*Ahelpolümerisatsioon
Rekombinatsioon

*Aktiivsete **[[aineosakeste rekombinatsioon]]** keemilistes reaktsioonides
*Geneetilise materjali **[[homoloogiline rekombinatsioon]]**
A (jaht)

**A** on luksusklassi mootorjaht (lõbusõidulaev). Laeva kavandasid Philippe Starck ja Martin Francis, jaht ehitati valmis Blohm+Vossi poolt HDW laevatehases Saksamaal Kielis. Laev telliti 2004. aasta novembris ja anti tellijale üle 2008. aastal. Jahi väidetav maksumus oli 300 miljonit dollarit.

Jaht on saanud nime selle esialgsete omanike, Andrei ja Aleksandra Melnitšenko, eesnime esitähe järgi.

Laev on teeninud ära vastakaid hinnanguid. Jahti on võrreldud allveelaeva ja ''stealth''-tüüpi hävitajaga, alust on nimetatud ka "kõige armastatumaks ja jälestatumaks laevaks merel".

Jahi eestekil on kopteriplats. Ökonoomsel sõidukiirusel (19 sõlme; 35&nbsp;km/h) võimaldab kolmveerand miljonit liitrit mahutav kütusepaak läbida ühe tankimisega umbes 6500 meremiili (12 000&nbsp;km) poole kuuga.

## Viited

## Välislingid

* "Inside a Russian Billionaire's $300 Million Yacht", videotuur A sisemuses, *Wall Street Journal*
* Motor yacht A. ''Specification'' (inglise keeles) vaadatud 13.03.2013
Avène

**Avène** on asula ja vald Prantsusmaal Oksitaania piirkonnas Hérault' departemangus. Nimi tuleneb roomlaste aegsest ladinakeelsest nimest *Avenus*.

Läbi valla voolab Orbi jõgi. Seal asub 1874. aastal rajatud sanatoorium, kuna seal asuvad soojaveeallikad. Nende allikate vee temperatuur on +25 °C. 

Avène'ist on pärit ka samanimeline looduslike kosmeetikatoodete kaubamärk. 

Vallas asuvad järgmised külad:
*Les Bains
*Beau-Désert
*Brès
*Les Clauzels
*Le Coural
*Fonbine
*Lamalou
*La Mendrerie
*Les Planes
*La Rode Basse
*Rouvignac
*Sadde
*Servies
*Saint Barthélémy
*Truscas
*Vinas

Vald asub 350 meetri kõrgusel üle merepinna.

### Vaatamisväärsusi
*Romaani stiilis Saint-André-de-Rieusseci kirik
*Saint-Pierre de Rouvignaci kirik
*Sainte-Marie de Vinas' kirik
*Saint-Antoine de Servièsi kirik (1715)
*Saint-Barthélémy kirik (1135)
*Truscas' kirik (19. sajand)
*roomlaste stiilis sild (15. sajand) 
*purskkaev ja leivaküpsetamisahi (kus omal ajal küpsetati leiba kogu vallale)

## Viited

## Välislingid

* Info sanatooriumi kohta (prantsuse keeles)
* Vallavalitsuse koduleht (prantsuse keeles)
August Kristal

**August Kristal** (10. august 1866 Kose kihelkond – 21. veebruar 1925 Tallinn) oli eesti viiulimeister. Teda peetakse Eesti viiulimeistrite koolkonna rajajaks.

Kristal avas 1889. aastal oma kodutalus keelpillide töötoa (Kristali keelpillide töökoda). Esimese omatehtud viiuli müüs ta 3 rubla ja 70 kopika eest. Aastal 1899 tõi ettevõtte üle Tallinna. Aastal 1914 töötas töökojas 10 inimest.

## Isiklikku
Tema tütar oli viiuldaja ja keeleõpetaja Lydia Mahoni.

Pärast Kristali surma jätkasid ettevõtte juhtimist tema abikaasa Anna-Maria ja poeg Harald.

## Viited

## Välislingid
*Geni.com
*Haud Tallinna Vana-Kaarli kalmistul
Albano järv

**Albano järv** (itaalia keeles *Lago Albano*; ladinakeelne nimi *Albanus Lacus*), tuntud ka kui **Castel Gandolfo järv** (*Lago di Castel Gandolfo*), on vulkaanilise tekkega kaldeera Kesk-Itaalias Lazio maakonnas città metropolitana di Roma Capitales. Albano on Lazio sügavaim järv (170 m).

Järve kõrgus merepinnast on 293 meetrit, pindala 6 km², suurim sügavus 170 meetrit, rannajoone pikkus 10 kilomeetrit.

Vulkaanilistes Albani mägedes asuva Cavo mäe (949 m) nõlvad eraldavad Albano järve Nemi järvest.

Järve kaldal asub Castel Gandolfo asula, kus paikneb Rooma paavsti suveresidents. 2013. aasta konklaavi ajal viibis Castel Gandolfos emeriitpaavst Benedictus XVI, kes suundus hiljem Vatikani Mater Ecclesiae kloostrisse.


Pilt:Lac Albano et Mont Cavo.JPG|Vaade järvele, tagaplaanil Cavo mägi
Pilt:Lago albano02.JPG|
Pilt:Caastelgandolfo11.JPG|
Pilt:Lago albano castelgandolfo roma italy.JPG|Vaade järvele Castel Gandolfost
Pilt:Lago di Albano 1 by Stefano Bolognini.JPG|


## Viited


## Välislingid
Mergozzo järv

**Mergozzo järv** (itaalia keeles *Lago di Mergozzo*) on järv Põhja-Itaalias Piemonte maakonnas Verbano-Cusio-Ossola provintsis Megrozzos. Mergozzo on Piemonte suuruselt neljas järv.

Järve kõrgus merepinnast on 204 meetrit, pindala 184 hektarit, suurim sügavus 74 meetrit.


417Mergozzo.JPG|
418Mergozzo.JPG|
419Mergozzo.JPG|


## Välislingid
Kristali keelpillide töökoda

**Kristali keelpillide töökoda** oli August Kristali rajatud ettevõte, mis tootis keelpille.

## Ajalugu
Kristal pidas alates 1889. aastast oma kodutalus keelpillide töötuba. 1899. aastal kolis ta selle Tallinna, kus see asus praegusel Sakala tänaval (hoone on lammutatud). 1911. aasta Brüsseli maailmanäitusel said Kristali pillid auhinna.

1913. aastal soetati töökotta Saksamaalt esimesed masinad. 1914. aastal töötas töökojas 10 inimest. Pärast August Kristali surma 1925. aastal jätkas töökoda tegutsemist tema poja Harald Kristali ja tolle abikaasa Anna-Maria Kristali juhtimisel. Anna-Maria Kristali initsiatiivil hakati tootma ka mandoliine, kitarre ja plokkflööte.

1947. aastal oli töökoda renditud Tallinna Riiklikule Konservatooriumile. Nüüdisajal on töökoda korraldatud ümber Eesti Muusikaakadeemia pillitöökojaks.

## Viited

## Välislingid
*"Pillimeistrite August ja Harald Kristali töökoda". Eesti Kunstimuuseumi fotokogu, EKM j 59041 FK 2779
Signe Pinna

**Signe Pinna** (näitlejanimega **Sisy Pinna**; aastast 1936 **Signe Jürgenthal**; 6. oktoober 1909 Tallinn – 29. oktoober 2008 Blackeberg, Bromma, Stockholm) oli Eesti näitleja ja lavastaja.

Aastal 1969 asutas ta Stockholmis omanimelise stuudio (Pinna Stuudio).

Ta suri 29. oktoobril 2009 Brommas Stockholmis ja maeti 6. oktoobril 2009 Bromma kirikuaeda.

## Isiklikku
Ta oli Paul ja Netty Pinna tütar.

## Viited

## Välislingid
*TLÜAR väliseesti isikud
*Heili Reinart. "Paul Pinna tütar Sisy ristas kuulsa isaga näitlejakarjääri nimel korduvalt sarvi". Postimees, 14. august 2018
Pinna Stuudio

**Pinna Stuudio** oli aastatel 1969–1981 Stockholmis tegutsenud stuudioteater, mille asutas Signe Pinna. 

## Viited
Johannes Mikkel

**Johannes Mikkel** (26. oktoober 1907 – 19. jaanuar 2006) oli Eesti kunstikollektsionäär.

1994. aastal annetas Mikkel oma kunstikogu Eesti Kunstimuuseumile ja selle baasil avati 1997. aastal Kadrioru lossis Mikkeli muuseum.

## Tunnustus
*2001 Valgetähe V klassi teenetemärk

## Viited
Mikkeli muuseum

**Mikkeli muuseum** on aastal 1997 Kadrioru lossi kunagises köögimajas avatud kunstimuuseum, kus eksponeeritakse peamiselt Eesti kunstikollektsionääri Johannes Mikkeli kunstikogu.

Muuseumis on eksponeeritud 16.–20. sajandi Lääne-Euroopa, Vene, Hiina ja eesti kunsti teoseid, mille hulgas on nii maale, graafikat, skulptuure kui ka portselanist teoseid.

## Viited

## Välislingid
* Muuseumi koduleht
Malama stuudio

**Malama stuudio** oli aastatel 1920–1939 Tallinnas tegutsenud eralaulustuudio, mille asutas Prantsusmaal sündinud ooperilaulja ja lauluõpetaja Varvara Malama.

Stuudio nimekamad õpilased olid teiste seas Miliza Korjus, Georg Taleš, Veera Nelus.

## Viited
Emil Laansoo

**Emil Laansoo** (12. märts 1921 – 26. jaanuar 2004) oli eesti viiuldaja ja kitarrist.

Ta lõpetas 1941. aastal Tallinna Reaalkooli.

1954. aastal asutas ta Eesti Raadio instrumentaalansambli (ka: Emil Laansoo ansambel), mis tegutses 1974. aastani.

## Tunnustus
*1965 – Eesti NSV teeneline kunstnik
*2001 – Valgetähe medaliklassi teenetemärk
*2003 – Eesti Rahvuskultuuri Fondi elutöö tänuauhind

## Isiklikku
Klassikaline filoloog Anne Lill on tema tütar ja helilooja Märt-Matis Lill on tema tütrepoeg. Ta on maetud Tallinna Rahumäe kalmistule. 

## Viited

## Kirjandus
* Siiri Tall. "Minu isa Emil Laansoo". Tallinn: Varrak, 2017. ISBN 9789985341766
Eva Luna

**"Eva Luna"** on seebiooper, kus mängisid Blanca Soto ja Guy Ecker. 

See rääkis noorest ja enesekindlast tütarlapsest Evast (Blanca Sotost) ja rikkast mehest, kel oli südamlik laps (Guy Ecker). Tema naine suri ning nüüd oli ta abiellumas Victoria Villanuevaga. Victoria vend tahtis Evat algusest peale endale, Victoria isa oli südamlik ja rikas mees Julio ning tal oli õel ema Marcela. Eval oli vaid isa, sest ta ema jättis nad väiksena maha. Eval oli õde ka, Andrea. Lõpuks sai Victoriast hea inimene, Evast sai Julio pärija ning Danieli naine ja laste ema (Pablito ja Laurita), Victoria vend sai Eva isa tapmise eest rängalt karistada ning ta ema samuti.
## Osatäitjad
*Blanca Soto – *Eva González*
*Guy Ecker – *Daniel Villanueva*
*Susana Dosamantes – *Marcela Arismendi*
*Vanessa Villela – *Victoria Arismendi*
*Julián Gil – *Leonardo Arismendi*
*Jorge Lavat – *Julio Arismendi*
*Lupita Ferrer – *Justa Valdez*
*Greidys Gil – *Claudia*
*Alejandro Chabán – *Tony Santana*
*Daniela Schmidt – *Marisol*
*Harry Geithner – *Francisco Conti*
*Leticia Morales – *Jackie*
*Gabriela Borges – *Laurita Villanueva*
*Anna Silvetti – *Renata Cuervo*
*Sofía Lama – *Alicia González*
*Frances Ondiviela – *Deborah*
*Liz Coleandro – *Aurelia*
*Franklin Virgüez – *El Gallo*
*Sonia Noemí – *Tia Meltilde*
*Raúl Xiques – *Don Ricardo*
*Carlos Ferro – *Carlos*
*José Guillermo Cortínes – *Bruno*
*Carlos Yustis – *Thomas Reyes*

## Välislingid
*
Laansoo ansambel

**Laansoo ansambel** (ka: **Emil Laansoo ansambel**, **Eesti Raadio instrumentaalansambel**) oli aastatel 1954–1974 tegutsenud instrumentaalansambel, mille asutas Emil Laansoo. Esimene raadiosaade oli neil 6. märtsil 1954.

## Ansambli liikmed
*Emil Laansoo – kitarr
*Peeter Saul – klaver, dirigent 
*Arne Oit – akordion
*Kalju Terasmaa – laul, vibrafon
*Kalmer Tennosaar – laul
*Elmar Kruus – löökpillid 
*Samuel Saulus – flööt
*Alfred Sikk – klarnet
*Aleksis Avasalu – kontrabass 

## Viited

## Välislingid
* Rahvusarhiivi fotode andmebaas. Emil Laansoo ansambel
* Einar Ellermaa. "Emil Laansoo ansambli saatel said lauljad kuulsaks". kroonika.delfi.ee, 11.12.2023
Tiina Kapper

**Tiina Kapper** (1917. aastani **Kristiine Lebedeva**; 1. veebruar 1895 Peterburi– 9. november 1947 Tartu) oli eesti tantsija ja tantsuõpetaja. 

Tiina Kapper sündis Peterburis, kus õppis tantsu balletiartist Lavrenti Novikovi juures. Plastika ja rütmika alal täiendas ta end Viinis. 

Aastal 1919 asutas ta Tartus omanimelise tantsustuudio (Tiina Kapperi tantsustuudio), mis tegutses 1940. aastani. Tema õpilaste hulgas olid Velda Otsus, Ella Lukk-Kudu, Elfriede Saarik-Tubin, Udo Väljaots jt, kellest moodustati 1935. aastal Vanemuise esimene alaliselt tegutsev kutseline tantsurühm. 

1920. aastatel esines Tiina Kapper Vanemuise operetilavastustes tantsusolistina, 1924–1934 seadis tantse muusika- ja lastelavastustele. 

Ta sai surma, kui tollase Aia ja 21.Juuni tänava ristmikul sõitis talle otsa auto, mida juhtis joobes Vladimir Dimitri p. Ivanov, keda karistati selle eest  23.jaanuaril 1948 25-aastase vangistusega.

## Isiklikku
Ta oli aastail 1917 kuni 1929 abielus advokaat Karl Kapperiga. Tema isa oli kunstnik Ivan Lebedev. Tal oli kasutütar Heljo (sündinud 1934).

## Viited
Tiina Kapperi tantsustuudio

**Tiina Kapperi tantsustuudio** oli aastatel 1919–1940 Tartus töötanud tantsustuudio, mille asutas Tiina Kapper.

Tantsukool asus aadressil Tähe tänav 8.

Tiina Kapperi õpilased olid teiste seas Velda Otsus, Ella Lukk-Kudu, Erna Pallo, Siina Kütt-Looga, Elfriede Saarik-Tubin, Terje Kukk, Udo Väljaots.

## Viited
Varvara Malama

**Varvara Malama** (õige eesnimi: **Barbara**; 9. juuni 1870 Nice, Prantsusmaa – 8. juuni 1939 Tallinn) oli ooperilaulja ja lauluõpetaja.

Ta elas alates 1920. aastast Eestis, kus asutas omanimelise erastuudio (Malama stuudio), mis tegutses kuni Malama surmani 1939. aastal.

## Viited
Marje Sink

**Marje Sink** (aastani 1930 **Marie Gildemann**, aastatel 1930–1938 **Marie Sink**; 18. oktoober 1910 Volossovo – 31. detsember 1979 Tallinn) oli eesti helilooja ja kirikumuusik.

Ta sündis 1910. aastal Peterburi kubermangus Vigalast pärit köstri ja kooliõpetaja peres. Isa surma järel õnnestus emal (aastal 1921) lastega Eestisse opteeruda. Kuigi ema sai töökoha, pidi Marie olema algul Aaspere lastekodus. Aastatel 1922–1926 õppis ta Liiguste 6-klassilises koolis ja 1926–1927 Tallinnas Kristliku Noorte Naisühingu lastekasvatajate kursustel, misjärel töötas ta Sinise Risti lasteaias kasvatajana. 1938. aastal lõpetas ta kompositsiooni-, oreli- ja teooriaosakonna Tallinna Konservatooriumi. Professor Artur Kapi kompositsiooniklassi lõputöödena valmisid tal kantaat "Pärast Kolgatat" ja "Klaverisonaat f-moll". Ta oli esimene Tallinna Konservatooriumi lõpetanud naishelilooja ja teine akadeemilise haridusega (esimene oli Miina Härma) naishelilooja.

## Isiklikku
Ta oli abielus maalikunstniku, luuletaja ja äratusjutlustaja Peeter Singiga. Abielust sündis kaks poega: Tunne ja Kuldar.
Telluride

**Telluride** on linn Ameerika Ühendriikides Colorado osariigis, San Migueli maakonna halduskeskus.

Elanike arv oli 2000. aasta rahvaloenduse järgi 2303. Aastal 2000 oli 2221.

Linn on tuntud suusakeskus ja suviste festivalide korralduspaik.

## Välislingid
* Telluride'i koduleht
San Migueli maakond (Colorado)

**San Migueli maakond** (*San Miguel County*) on maakond USA-s Colorado osariigis. Geograafilised koordinaadid on 38°01' N, 108°43' W. 

Maakonna halduskeskus on Telluride. 

Maakonna pindala on 3337 km&sup2;. Veepindala on 5 km&sup2;.

Elanike arv oli 2010. aasta rahvaloenduse järgi 7359 . Aastal 2000 oli elanikke 6594. 

Maakond sai nime lähedal asuva San Migueli jõe järgi.

## Naabermaakonnad
*Montrose'i maakond (põhjas)
*Ouray maakond (idas)
*San Juani maakond (Colorado) (kagus)
*Dolorese maakond (lõunas)
*San Juani maakond (Utah) (läänes)

## Ajalugu
Maakond moodustati 27. veebruaril 1883 Ouray maakonna osast.

## Rahvastik
### Linnad ja alevid
*Mountain Village
*Norwood
*Ophir
*Placerville
*Sawpit
*Telluride

### 2000. aasta rahvaloenduse andmed
San Migueli maakonnas oli 6594 inimest, 3015 leibkonda ja 1423 perekonda.

Rahvastiku tihedus oli 2 in/km&sup2;. 

Elamuühikuid (*housing units*) oli 5197 (keskmine tihedus 2/km&sup2;). 

Rassiline koosseis oli järgmine: 
*valgeid 93,57%
*mustanahalisi 0,29%
*põlisameeriklasi 0,85% 
*aasialasi 0,74% 
*Vaikse ookeani saarte rassist 0,08% 
*teistest rassidest 3,37% 
*kahest või enam rassist 1,11%

Ladinaameeriklasi (sõltumata rassist) oli 6,66%.  

3015 leibkonna seas oli 
*22,80% neid, kus oli alla 18-aastasi lapsi; 
*38,30% koos elavaid abielupaare; 
*5,40% neid, kus oli ilma abikaasata naine; 
*52,80% neid, mis ei olnud perekonnad. 

*32,70% kõigist leibkondadest koosnes üksikutest ja 
*2,50% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,18 inimest ja perekonnas keskmiselt 2,77 inimest.

Elanikud jagunesid ealiselt nii: 
*17,60% alla 18-aastasi; 
*9,90% 18–24-aastasi; 
*43,30% 25–44-aastasi; 
*25,80% 45–64-aastasi; 
*3,40% üle 65-aastasi. 

Ea mediaan oli 34 aastat. 

Iga 100 naissoost inimese kohta tuli 120,80 meessoost inimest. Iga 100 vähemalt 18-aastase naise kohta tuli 126,40 meest.

Leibkonna aastasissetuleku mediaan oli 48 514 dollarit, perekonna sissetuleku mediaan 60 417 dollarit. Meeste sissetuleku mediaan oli 35 922 dollarit, naistel 30 278 dollarit. Sissetulek elaniku kohta oli 35 329 dollarit.  

10,40% elanikkonnast ja 6,60% perekondadest elas allpool vaesuspiiri. Kogu elanikkonnast elas allpool vaesuspiiri 11,10% alla 18-aastasi ja 8,00% üle 65-aastasi.

## Kaitsealad
*Uncompahgre metsakaitseala
*Lizard Head Wilderness
*Mount Sneffels Wilderness

## Viited

## Välislingid
*San Migueli maakonna koduleht (*inglise keeles*)
Montepulciano järv

**Montepulciano järv** (itaalia keeles *Lago di Montepulciano*) on järv Kesk-Itaalias Toscana maakonnas Siena provintsis Montepulcianos. Mõne kilomeetri kaugusel kagus asub Chiusi järv.

249 meetri kõrgusel merepinnast asuva järve pindala on 190 hektarit, suurim sügavus 5 meetrit.
Occhito järv

**Occhito järv** (itaalia keeles *Lago di Occhito*) on tehisjärv Kesk-Itaalias Puglia ja Molise maakonnas Foggia ja Campobasso provintsis. Occhito on Itaalia suurim tehisveekogu ja Euroopa suuruselt teine tehisveekogu.

Järve pindala on 13 km², valgla suurus 1012 km².

Järve kallastel asuvad järgmised asulad:
* Campobasso provintsis: Sant'Elia a Pianisi, Macchia Valfortore, Pietracatella, Gambatesa ja Tufara;
* Foggia provintsis: Carlantino, Celenza Valfortore ja San Marco la Catola.


Pilt:Fortore in entrata diga Occhito.JPG
Pilt:Apulia Molise Campania (2009) 08 (RaBoe).jpg
Pilt:Occhito14012012.JPG


## Välislingid
San Migueli maakond

**San Migueli maakond** on maakond kahes Ameerika Ühendriikide osariigis:

* **[[San Migueli maakond (Colorado)|San Migueli maakond]]** Colorados
* **[[San Migueli maakond (New Mexico)|San Migueli maakond]]** New Mexicos
Barrea järv

**Barrea järv** (itaalia keeles *Lago di Barrea*) on veehoidla Kesk-Itaalias Abruzzo maakonnas L'Aquila provintsis. Veehoidla rajati 1951. aastal paisu rajamisega Sangro jõele Barreas.

973 meetri kõrgusel merepinnast asuva järve pindala on 2,25 km², valgla suurus 272 km².

Järve kallastel asuvad Barrea, Civitella Alfedena ja Villetta Barrea.

## Kirjandus
* L. Arnone Sipari, *"Il Parco nazionale d’Abruzzo liberato dall'allagamento". Un conflitto tra tutela ambientale e sviluppo industriale durante il fascismo*, in «Rivista della Scuola superiore dell'Economia e delle Finanze», I (2004), n. 8–9, lk 27–39
* U. D'Andrea (a cura di), *I capitoli di Barrea del 1495–96 e del 1534 e la corrispondenza dell 1912–1921 tra Giuseppe Antonucci ed Alfonso Colarossi-Mancini*, Tip. dell'Abbazia di Casamari, Ivi 1989.

## Välislingid

* LIMNO andmebaas
Nõo Lasteaed Krõll

**Nõo Lasteaed Krõll** on Tartu maakonnas Nõo vallas tegutsev lasteaed ja lastehoid. Lasteaial on ka Nõgiaru külas Nõgiaru õppekoht.

Kokku on 12 rühma, millest on 11 lasteaia rühma, üks lastehoiu rühm.

## Viited

## Välislingid
*Nõo Lasteaed Krõlli koduleht
Tšernjavskaja balletistuudio

**Tšernjavskaja balletistuudio** oli aastatel 1923–1946 Tallinnas pausidega töötanud era-balletikool, mille asutas Galina Jarova-Tšernjavskaja.

Koolis õppisid teiste seas Nadežda Taarna, Zoja Kalevi-Silla, Veera Leever.

## Viited
Eugenie Meyeri muusikakool

**Eugenie Meyeri muusikakool** oli aastatel 1898–1901 Tallinnas tegutsenud muusikakool, mille asutas pianist Eugenie Meyer. 

Koolis kestis õpe 3 aastat ja lõpetajad pidid olema saanud piisava ettevalmistuse, et pääseda õppima Peterburi konservatooriumi. 

Kooli lõpetas umbes 60 õpilast.

## Viited
STL

**STL** (STereoLitograafia) on 3D Systemsi loodud failivorming stereolitograafia raalprojekteerimise programmides kasutamiseks. Failivormingut toetavad paljud tarkvarapaketid ja see on laialt kasutatud tööstusdisaini prototüüpide loomises ning raalvalmistuses. STL failid kirjeldavad ainult detaili kolmemõõtmelisi tahkusid, mitte värvi, tekstuuri või teisi omadusi. STL formaat võib olla nii tekstiline kui ka kahendvormingus. Kahendfailid on tavalisemad, sest need on väiksemad. 

STL fail kirjeldab struktureerimata kolmnurkadest koosnevat pinda, kasutades Descartesi koordinaate. Koordinaadid peavad olema positiivsed arvud, mõõtkava ei ole ja kõik ühikud on suvalised.

## Viited
Strobeli orkester

**Strobeli orkester** oli eesti ansambel, mis tegutses aastatel 1931–1939 ja mille eesotsas oli laulja ja trummar Kurt Strobel.

Ansambel esines näiteks Tallinna öölokaalis "Dancing Palace Gloria", Vanemuise teatri restoranis, Estonia teatri Valges saalis.

Ansambli tegevus lakkas pärast seda, kui Kurt Strobel põgenes 1939. aastal Saksamaale.

## Viited
Stahlbergi stuudio

**Stahlbergi stuudio** oli 20. sajandi algusest kuni 1942. aastani Tartus tegutsenud laulustuudio, mida juhtis ooperilaulja Georg Stahlberg. 

Tuntumaid stuudios õppijaid olid teiste seas Rudolf Jõks, Alfred Sällik, Martin Taras, Aarne Viisimaa.

## Viited
Kristjan Hirmo

**Kristjan Hirmo** (sündinud 13. jaanuaril 1976 Alaküla külanõukogus Põlva rajoonis) on eesti eks-raadiosaatejuht ja DJ. 

Ta on üks tervest plejaadist kuulsustest, kes on töötanud raadiojaamas Mega FM. 

Aastatel 1999–2024 töötas ta raadiojaamas Sky Plus, kus ta oli eetris argipäeviti hommikuprogrammi saatejuhina. Lisaks juhtis ta nädalavahetusel eetris olevat tantsu- ja klubimuusikasaadet "Hirmo Faktor".

## Välislingid
* Raadio Sky Plus koduleht
* Facebook
* Twitter
Hirmo Faktor

"**Hirmo Faktor**" oli kahetunnine raadiosaade, mis oli eetris reedeti ja laupäeviti raadios Sky Plus. 

Saadet juhtis DJ Kristjan Hirmo ning selles kõlas elektrooniline tantsumuusika.

## Välislingid
* Facebook
* Mixcloud
* Soundcloud
Montrose'i maakond

**Montrose'i maakond** (*Montrose County*) on maakond USA-s Colorado osariigi lääneosas. Läänes piirneb maakond Utah' osariigiga.

Maakonna halduskeskus ja suurim linn on Montrose, kus elab ligi pool maakonna rahvastikust (2020. aasta seisuga oli elanikke 20 291).

Maakonna pindala on 5810 km&sup2;. Veepindala on 5 km&sup2;.

Elanike arv oli 2020. aasta rahvaloenduse järgi 42 679. Aastal 2010 oli elanikke 41 276 ja 2000. aastal 33 432. 

## Naabermaakonnad
*Mesa maakond (põhjas)
*Delta maakond (kirdes)
*Gunnisoni maakond (idas)
*Ouray maakond (kagus)
*San Migueli maakond (lõunas)
*San Juani maakond (Utah) (läänes)

## Ajalugu
Montrose'i maakond moodustati 11. veebruaril 1883. Maakond on saanud nime Montrose'i linna järgi.

## Rahvastik
### Linnad
*Montrose (halduskeskus; elanike arv 2020. aasta rahvaloenduse seisuga 20 291)
*Naturita (485 elanikku)
*Nucla (585 elanikku)
*Olathe (2019 elanikku)

### 2000. aasta rahvaloenduse andmed
Montrose'i maakonnas oli 41 276 inimest, 16 484 leibkonda ja 11 461 perekonda.

Rahvastiku tihedus oli 7 in/km&sup2;. 

Elamuühikuid (*housing units*) oli 18 250 (keskmine tihedus 3/km&sup2;). 

Rassiline koosseis oli järgmine: 
*valgeid 86,70%
*mustanahalisi 0,40%
*põlisameeriklasi 1,10% 
*aasialasi 0,60% 
*Vaikse ookeani saarte rassist 0,10% 
*teistest rassidest 8,70% 
*kahest või enam rassist 2,40%

Ladinaameeriklasi (sõltumata rassist) oli 19,70%.  

16 484 leibkonna seas oli 
*31,20% neid, kus oli alla 18-aastasi lapsi; 
*56,10% koos elavaid abielupaare; 
*9,10% neid, kus oli ilma abikaasata naine; 
*30,50% neid, mis ei olnud perekonnad. 

*25,80% kõigist leibkondadest koosnes üksikutest ja 
*12,00% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,47 inimest ja perekonnas keskmiselt 2,97 inimest.

Elanikud jagunesid ealiselt nii: 
*27,70% alla 18-aastasi; 
*6,40% 18–24-aastasi; 
*22,50% 25–44-aastasi; 
*28,60% 45–64-aastasi; 
*17,80% üle 65-aastasi. 

Ea mediaan oli 42 aastat. 

Iga 100 naissoost inimese kohta tuli 96,00 meessoost inimest. Iga vähemalt 18-aastase naise kohta tuli 94,00 meest.

Leibkonna aastasissetuleku mediaan oli 46 058 dollarit, perekonna sissetuleku mediaan 52 152 dollarit. Meeste sissetuleku mediaan oli 41 301 dollarit, naistel 31 659 dollarit. Sissetulek elaniku kohta oli 22 413 dollarit.  

10,20% elanikkonnast ja 7,30% perekondadest elas allpool vaesuspiiri. Kogu elanikkonnast elas allpool vaesuspiiri 13,40% alla 18-aastasi ja 9,80% üle 65-aastasi.

## Maanteed
*  U.S. Route 50
*  U.S. Route 550
*  State Highway 90
*  State Highway 92
*  State Highway 141
*  State Highway 145
*  State Highway 348

## Kaitsealad
*Black Canyon of the Gunnisoni rahvuspark
*Black Canyon of the Gunnison Wilderness
*Curecanti National Recreation Area (osa)
*Dominguez-Escalante National Conservation Area (osa)
*Gunnison Gorge National Conservation Area (osa)
*Gunnison Gorge Wilderness
*Gunnisoni metsakaitseala (osa)
*Manti-La Sali metsakaitseala (osa)
*Uncompahgre metsakaitseala (osa)

## Viited

## Välislingid
*Montrose'i maakonna koduleht (*inglise keeles*)
Tarkvararakendus

**Tarkvararakendus** on mingi eesmärgi saavutamiseks loodud rakendus, mis põhineb arvutisüsteemi tarkvaral, sh arvutiprogrammidel koos nende juurde kuuluvate komponentidega nt andmefailide, seadistuste või juhenditega.

Tarkvara on üldmõiste, mis hõlmab kõiki mittefüüsilisi arvuti tööks vajalikke või rakenduslikke komponente, eelkõige arvutiprogramme ja nende andmeid – andmefaile, seadeid, dokumentatsiooni, jne.

Mitmeid arvutiprogramme koos andmetega või mitmeid tarkvararakendusi koos võib nimetada tarkvaraks.
John Pori orkester

**John Pori orkester** oli aastatel 1931–1941 tegutsenud Eesti ansambel, mille asutaja ja juht oli John Pori. 

Orkestri solist oli tenor Friedrich Kaasik. 

Orkestri edukaim periood oli 1935–1938, kui iga nädal esineti näiteks Estonia teatri Valges saalis ja ülekanded jõudsid ka raadiosse. Sel perioodil anti välja ka heliplaate. 

## Viited
La Quadrature du Net

**La Quadrature du Net** (prantsuse keeles "interneti kvadratuur") on Prantsuse ühiskondlik organisatsioon, mis toetab internetiõigusi ja -vabadust. See pooldab Prantsusmaal ja Euroopas seaduste kehtestamist, mis austaksid interneti asutamispõhimõtteid, eelkõige teadmiste vaba liikumist. La Quadrature du Net osaleb avalikes poliitikadebattides kõnevabaduse, autoriõiguse, telekommunikatsiooni reguleerimise ja internetiprivaatsuse teemadel.

Organisatsiooni asutasid 2008. aastal vaba tarkvara edendajad ja aktivistid. Tuntuks sai see võitluses HADOPI seaduse vastu, mis oli palju vaidlusi tekitanud plaan kehtestada Prantsusmaal nn "astmelise reaktsiooni" (inglise keeles *graduated response*) reeglistik, võimaldamaks autorikaitsetööstusel sundida teenusepakkujaid piirama või katkestama väidetavate autoriõiguse rikkujate ligipääsu internetile. Aktsioonidest internetitsensuuri vastu ja võrguneutraalsuse poolt jõudis Quadrature järgmiste teemadeni nagu LOPPSI seadus, Euroopa telekomipakett ja ACTA. 2012. aastal pälvis Quadrature'i eestkõneleja ning üks asutajaist Jérémie Zimmermann Electronic Frontier Foundationi pioneeriauhinna (EFF Pioneer Award) ACTA-vastase tegevuse eest.

Quadrature'i toetavad teised vaba tarkvara ja aktivismiorganisatsioonid, nende seas Electronic Frontier Foundation ja Vaba Tarkvara Fond (Free Software Foundation). Jérémie Zimmermanni kutsutakse sageli televisiooni ja intervjueeritakse, et näidata avalikkuse vastuseisu HADOPI seadusele ja Euroopa telekomipaketile.

Organisatsiooni teine kaasasutaja on Philippe Aigrain, kes on kirjutanud kaks raamatut info ühisomandi teemal.

## Nime päritolu
Organisatsiooni nimi viitab ringi kvadratuurile, mis on lahendamatu matemaatiline probleem.

Organisatsiooni sõnul on "infovoogu digiajastul võimatu seaduste ja tehnika abil tõhusalt kontrollida, kahjustamata avalikkuse vabadust ning majanduse ja ühiskonna arengut". Organisatsiooni tõmbab paralleeli ringi kvadratuuriga, millega inimesed sajandeid vaeva nägid, kuni mõistsid, et seda on võimatu lahendada algselt soovitud moel.

## Viited

## Välislingid

* La Quadrature du Neti ametlik koduleht
* La Quadrature du Neti viki
* La Quadrature du Neti teadetetahvel
* La Quadrature du Net Twitteris
Alpes-de-Haute-Provence'i departemang

**Alpes-de-Haute-Provence** [alp dö otprov'aans] on departemang Prantsusmaa kagunurgas Provence-Alpes-Côte d'Azuri piirkonnas. Departemangu eestikeelne mööndav nimevariant on *Ülem-Provence'i Alpide departemang*. Ta on nime saanud Provence'i ajalooliselt piirkonnalt ja Alpide mäestikult.

## Haldusjaotus
Departemang jaguneb halduslikult:

## Vaata ka
* Alpes-de-Haute-Provence'i haldusüksuste loend

## Viited

## Välislingid
* Departemangu valitsuse koduleht
Klaveriduo Anna Klas ja Bruno Lukk

**Anna Klas ja Bruno Lukk** oli eesti klaveriduo, mille moodustasid Anna Klas ja Bruno Lukk. Duo mängis aastatel 1943–1985.

Duo esimene kontsert oli 1943. aastal Moskvas Tšaikovski-nimelises saalis. Hiljem on duo käinud paljudel Venemaa-turneedel. 

Duole on mitmed heliloojad kirjutanud spetsiaalselt lugusid, nt Eugen Kapp. 

Aastal 1947 pälvis duo Nõukogude Eesti preemia.

## Viited
Klaveriduo Kai Ratassepp – Mati Mikalai

**Klaveriduo Kai Ratassepp ja Mati Mikalai** on eesti klaveriduo, mille moodustavad Kai Ratassepp ja Mati Mikalai. 

Duo esimene etteaste oli aastal 1998, mil esineti konkurssfestivalil "Con Brio". Hiljem on esinetud ja ka auhindu võidetud nt Kaunase ja Padova rahvusvahelistelt konkurssidelt.

Duo repertuaaris on lugusid alates Mozartist tänapäeva autoriteni välja. Duo on mänginud palju Eesti heliloojate loomingut. 

## Tunnustus

* 2000 Eesti Kultuurkapitali helikunsti sihtkapitali aastapreemia (Kai Ratassepp ja Mati Mikalai, erakordselt edukas esinemine rahvusvahelistel konkurssidel) 

## Viited
Tallinna Klaveriduo

**Tallinna Klaveriduo** on Eesti klaveriduo, mille moodustavad Nata-Ly Sakkos ja Toivo Peäske. 

Tallinna Klaveriduo alustas tegevust 1974. aastal Leningradi Konservatooriumis, kus Nata-Ly Sakkos ja Toivo Peäske täiendasid end kammeransambli assistentuur-stažuuris professor Tamara Fiedleri klassis. Duo astus esimest korda üles 9. jaanuaril 1975 Leningradi Konservatooriumi saalis, duo esimene Eesti-kontsert toimus Estonia Kontserdisaalis 2. detsembril 1975.

Tallinna Klaveriduo on andnud kontserte Eestis, Soomes, Rootsis, Saksamaal, Inglismaal ning endise Nõukogude Liidu linnades, sh sellistes mainekates saalides nagu Peterburi Filharmoonia Suur ja Väike saal, Moskva konservatooriumi Väike saal ja Rahmaninovi saal, Stockholmi Konserthuset, Londoni Kings Place jt. Solistina on duo üles astunud Eesti Riikliku Sümfooniaorkestri, Peterburi Sümfooniaorkestri, Uurali Filharmoonia Orkestri (Jekaterinburgis) ja Novosibirski Sümfooniaorkestriga. Dirigentidest on tehtud koostööd Eri Klasi, Kurt Wössi (Austria), Andrei Boreiko (Venemaa), Arvo Volmeri, Toomas Vaviloviga jt. Duo on osalenud Balti festivalil Stockholmis, Eesti Kultuuripäevadel Karlsruhes, Jyväskylä suvefestivalil, festivalidel „Nyyd“ ja „Klaver“ ning mitmetel rahvusvahelistel festivalidel Venemaal (Peterburi, Jekaterinburg, Nižni Novgorod, Novosibirsk), Gruusias (Thbilisi), Leedus (Šiauliai), Inglismaal (London) ja mujal. Lisaks on duo olnud festivali „Klaveriduode festival Tallinn 2000“ korraldaja.

Tallinna Klaveriduo osaleb ka 2002. aastal loodud klaveriorkestris, kuhu kuuluvad veel lisaks klaveriduod Kai Ratassepp – Mati Mikalai, Piret Habak – Reet Ruubel Kopvillem ning Piret Väinmaa – Lauri Väinmaa.

Klaveriduo repertuaaris on praktiliselt kogu oluline muusika kahele klaverile ja hulk teoseid neljale käele. Esiettekandele on toodud ligi 70 Eesti heliloojate teost, sh Jaan Rääts, Lepo Sumera, Raimo Kangro, Alo Põldmäe, Johan Tamverk, Mati Kuulberg jpt.

## Tunnustus

* 1990 Eesti muusika aastapreemia 
* 2015 Eesti Muusikanõukogu muusikapreemia  

## Viited
Alice Segali muusikakool

**Alice Segali muusikakool** oli aastatel 1903–1917 Tallinnas tegutsenud muusikakool, mille asutasid pianist Alice Segal ja tšellist Heinrich Stuckey. 

Õppetöö algas 1. septembril 1903 ja esimesel õppeaastal õpetati klaverit ja tšellot. Järgmisest õppeaastast lisandus viiuliõpe, mida õpetas H. Merten.

## Viited
Montrose

**Montrose** on linn Ameerika Ühendriikides Colorado osariigis, Montrose'i maakonna halduskeskus ja suurim linn. See asub Uncompahgre jõe orus.

Elanike arv oli 2020. aasta rahvaloenduse järgi 20 291. Aastal 2010 oli elanikke 19 132 ja 2000. aastal 12 344. 

Montrose sai linnaõigused 1. mail 1882. Samal aastal jõudis linna ka raudtee. Linn on saanud nime Walter Scotti ajaloolise romaani "A Legend of Montrose" järgi.

Montrose'is on rohtlale iseloomulik kliima. Suved on kuumad ja kuivad, talved on üsna külmad, kuid siiski kuivad. Jaanuaris langeb keskmine madalaim õhutemperatuur –10 °C-ni ja juulis tõuseb keskmine kõrgeim õhutemperatuur +31 °C-ni. Sajab vähe, keskmiselt 237 mm aastas.

Montrose'is sündis stsenarist ja kahe Oscari võitja Dalton Trumbo (1905–1076).

## Viited

## Välislingid

*Montrose'i koduleht
* https://www.visitmontrose.com/
Haki tänav

**Haki tänav** on väike tänav Tartus Tammelinnas.

Ta algab Savi tänavalt ja on umbtänav, mille pikkus on 70 meetrit. 

Tänava ääres asub üks kortermaja, mille ümber laiub rohumaa.

## Välislingid
*"Haki tänava tondilossist kasvab säästuelamu" Tartu Postimees, 11. aprill 2013
Delta maakond (Colorado)

**Delta maakond** (*Delta County*) on maakond USA-s Colorado osariigis. Geograafilised koordinaadid on 38°86' N, 107°86' W. 

Maakonna halduskeskus on Delta. 

Maakonna pindala on 2975 km&sup2;. Veepindala on 17 km&sup2;. 

Elanike arv oli 2010. aasta rahvaloenduse järgi 30 952. Aastal 2000 oli elanikke 27 834. 

Maakond on nime saanud Delta linna järgi.

## Naabermaakonnad
*Gunnisoni maakond (idas)
*Montrose'i maakond (lõunas)
*Mesa maakond (loodes)

## Ajalugu

Maakond moodustati 1883 Gunnisoni maakonna osast.

## Rahvastik

### Asulad
*Cedaredge
*Crawford
*Delta
*Hotchkiss
*Orchard City
*Paonia

### 2000. aasta rahvaloenduse andmed
Delta maakonnas oli 27 834 inimest, 11 058 leibkonda ja 7939 perekonda.

Rahvastiku tihedus oli 9 in/km&sup2;. 

Elamuühikuid (*housing units*) oli 12 374 (keskmine tihedus 4/km&sup2;). 

Rassiline koosseis oli järgmine: 
*valgeid 92,29%
*mustanahalisi 0,52%
*põlisameeriklasi 0,76% 
*aasialasi 0,32% 
*Vaikse ookeani saarte rassist 0,03% 
*teistest rassidest 4,25% 
*kahest või enam rassist 1,83%

Ladinaameeriklasi (sõltumata rassist) oli 11,39%.  

11 058 leibkonna seas oli 
*29,00% neid, kus oli alla 18-aastasi lapsi; 
*60,30% koos elavaid abielupaare; 
*7,90% neid, kus oli ilma abikaasata naine; 
*28,20% neid, mis ei olnud perekonnad. 

*24,80% kõigist leibkondadest koosnes üksikutest ja 
*12,40% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,43 inimest ja perekonnas keskmiselt 2,89 inimest.

Elanikud jagunesid ealiselt nii: 
*24,00% alla 18-aastasi; 
*6,30% 18–24-aastasi; 
*23,60% 25–44-aastasi; 
*26,50% 45–64-aastasi; 
*19,70% üle 65-aastasi. 

Ea mediaan oli 42 aastat. 

Iga 100 naissoost inimese kohta tuli 100,80 meessoost inimest. Iga vähemalt 18-aastase naise kohta tuli 98,60 meest.

Leibkonna aastasissetuleku mediaan oli 32 785 dollarit, perekonna sissetuleku mediaan 37 748 dollarit. Meeste sissetuleku mediaan oli 31 348 dollarit, naistel 19 916 dollarit. Sissetulek elaniku kohta oli 17 152 dollarit.  

12,10% elanikkonnast ja 8,50% perekondadest elasid allpool vaesuspiiri. Kogu elanikkonnast elas allpool vaesuspiiri 15,0% alla 18 aastasi ja 9,60% üle 65 aastasi.

## Kaitsealad
*Dominguez Canyon Wilderness
*Grand Mesa metsakaitseala
*Gunnison Gorge Wilderness

## Viited

## Välislingid
*Delta maakonna koduleht (*inglise keeles*)
Rehv

**Rehv** on sõiduki rattapealis. Rehv on rõngakujuline ja katab ratta velje, et seda kaitsta ning sõidukvaliteeti parandada. See suurendab haardumist pinnaga ja aitab tänu oma elastsusele vähendada sõidul tekkivat rappumist.

## Omadused
Rehvi veeretakistus on rehvi veeremise suunale vastassuunas mõjuv jõud. Ratta liikumisel kulub osa energiast kontaktpinna ehk rehvimustri deformeerumisele. Kuna rehvid määravad sõiduautodel kuni 20% ja veoautodel kuni 35% üldisest kütusekulust, on rehvitootjatel oluline saavutada võimalikult väiksed veeretakistuse näitajad.

Sõiduki kaalu tõttu toimub rehvi ja teekatte kokkupuutekohas deformatsioon, mis põhjustab soojuse eraldumist ja energiakao suurenemist. See energia lahutatakse kehale edasiantavast kineetilisest energiast ning ratta veeremine aeglustub. Mida rohkem on deformeerumist, seda suurem on veeretakistus ning samuti suureneb kütusekulu ja CO2 heite kogus.

## Vaata ka
* Hõõre
* Kummi
* Mobiilrehv
* Stüreen ja 1,3-butadieen
* Velg
* Vulkaniseerimine
* Õhutakistus
*Jalgrattakumm
Delta (Colorado)

**Delta** on linn Ameerika Ühendriikides Colorado osariigis, Delta maakonna halduskeskus ja suurim linn.

Esimese kauplemiskoha ehitasid Delta kohale jutid. Fort Uncompahgre ehitati 1828.

Linn on nime saanud asukoha järgi, kuna ta asub deltas, kus Gunnisoni jõgi ja Uncompahgre'i jõgi ristuvad.

## Välislingid
*Delta koduleht
Crystal (Colorado)

**Crystal** on mahajäetud endine kaevanduslinn USA-s Colorado osariigis Gunnisoni maakonnas.

## Asukoht
Crystal jääb maanteest State Highway 133 26 km kaugusele kagusse. Sinna viib tee Marble'ist, mis on läbitav ainult neljarattaveol. Crystal paikneb Crystali jõe orus ning on ümbritsetud kõrgete mägede ja männimetsadega. Crystali linn asub Crystali jõe ääres paiknevast Crystal Millist umbes 300 meetri kaugusel.

## Ajalugu
1880. aastal avastas grupp maavaraotsijaid Rock Creeki (hiljem Crystali jõe) kaldal kristallisarnase kvartsi ja nimetas jõe kaldale loodud asula **Crystal Cityks**. 1883. aastal rajati linna korralik tee, mida mööda said veovankrid maaki vedada. Crystalist arenes paarisaja elanikuga linn. Suurem osa elanikest töötas Black Queeni, Lead Kingi ja Shreep Mountain Tunnelis ääres paiknenud Whopperi, Cinnamon Pride'i, Daisy ja Laura kaevanduses.

1880. aastate keskapaigaks ilmus Crystalis kohalik ajaleht Crystal River Current ning linnas oli kaks universaalkauplust, paarkümmend maja, paar salooni ja Crystal Club, kus pakuti vaid meesklientidele mitmesuguseid mänge ja jooke.

Mõne aja järel kaotati linna nimest sõna "city" ja see märkis ka linna allakäiku. Eraldatud linnale oli jätkuvaks probleemiks transport. Plaaniti küll rajada raudteeühendus Carbondale'iga, kuid see ei saanud teoks. 1893. aastaks oli hõbedavarud ammendunud, kuid sajandi vahetusel hakati kaevandama pliid ja vaske. Kaevandamine jätkus Crystalis kuni Esimese maailmasõjani. 1915. aastal elas linnas veel 8 inimest.

## Tänapäeval
Crystali suurim vaatamisväärsus tänapäeval on Crystali jõe ääres paikneva maalilise Crystal Milli jäänused. See on populaarne fotografeerimise koht. Crystal Mill on endine elektrijaam.

## Viited

## Allikad
* 

## Välislingid
* Crystali pildigalerii
John Pori

**Johannes Pori** (enne eestistamist **Aleksei-Johannes**, alates 22.04.1937 **Juhan Porisammul**; 11. november 1906 Barnaul – 26. juuni 1947 Tartu) oli eesti orkestrijuht ja tantsumuusik. Tema esinejanimi oli **John Pori**.

1912. aastal tuli nende pere Eestisse. Pillimängu (viiulit, saksofoni ja trompetit) õppis Johannes iseõppijana. 1928. aastal lõpetas ta Viljandi Maagümnaasiumi, kus oli 1927. aastal asutanud poiste tantsuansambli The Bonzo Band. 1928. aastal läks ta kaitseväkke aega teenima, moodustas seal 11-liikmelise orkestri Side Bonzo ning üleajateenijana jätkas orkestri juhtimist kuni 1931. aastani.

Pärast ajateenistust mängis ta oma John Pori orkestriga mitmes Tallinna restoranis: Grand Marinas, keldrirestoranis Must Kass, Mereklubis (1932), Glorias (1933), Marcelle'is (1934), Estonia teatri Valges saalis (1935–1938) ja restoranis Paris (1939–1940). Nii Estonia Valgest saalist, restoranist Paris kui ka Estonia suveaia kõlakojast tehti sageli raadioülekandeid ning tehti ka plaadistusi.

1940. aasta sügisel moodustas ta Punalipulise Balti Laevastiku Maja džässorkestri, mis aga ei tegutsenud aastatki. 1941. aasta augustist oli ta Tallinna Töölisteatri džässorkestri juht. Saksa okupatsiooni ajal töötas ta taas orkestrijuhina (septembrini 1942 mängiti Estonia einelauas ja märtsini 1944 restoranis Gloria), ühtlasi oli ta mõnda aega Landessender Revali tantsukapelli saksofonist. Oktoobrist 1944 mängis ta 11-liikmelise orkestriga restoranis Gloria ja sügisest 1945 ansambliga Tallinna Laevastiku Ohvitseride Maja restoranis.

Ta kirjutas ja tõlkis laulusõnu. Paljud neist lauludest kujunesid rahvalikeks: Wilhelm Gabrieli "Õllepruulija" (originaalis "In München steht ein Hofbräuhaus"), Alfrēds Vintersi "Viljandi paadimees" (originaalis "Gaujas laivinieks" ehk "Koiva paadimees"), "Mulgimaale" (originaalis "They are tough, mighty tough in the West"), A. Marcsi "Postipoiss" ja Evert Taube'i "Calle Schewens vals" ("Mu kodu on Roslagen...").

Johannes Pori suri 26. juunil 1947 Tartus ja ta maeti 30. juunil 1947 Tallinna Aleksander Nevski kalmistule.

## Isiklikku
Tema tütar oli arhitekt ja laskesportlane Aino Asszonyi, tütretütar Aile Asszonyi on ooperilaulja (sopran); õepoeg Robert Ots on kontrabassimängija.

## Viited

## Kirjandus
*Eesti muusika biograafiline leksikon II. Eesti Entsüklopeediakirjastus. Tallinn 2008

## Välislingid
*http://kultuur.elu.ee/ke472_tantsumuusika.htm
*Haud Tallinna Aleksander Nevski kalmistul
Fraisse-sur-Agout

**Fraisse-sur-Agout** [fres sür ag'uu] on asula ja vald Lõuna-Prantsusmaal Oksitaania piirkonnas Hérault' departemangus. 

## Viited

## Välislingid

*Turismiinfo valla kohta
Andrei Zarenkov

**Andrei Zarenkov** (sündinud 31. augustil 1959 Tallinnas) on Eesti juudi päritolu poliitik.

Ta on Eesti antifašistliku komitee juht.

Ta lõpetas aastal 1982 Lunatšarski nimelise Riikliku Teatrikunstiinstituudi režissööri kvalifikatsiooniga.

Andrei Zarenkov töötas Maardu rahvamaja direktorina, kust ta 2014. aastal kohtuotsuse järel korduva altkäemaksu eest vallandati. Ta mõisteti kaheks aastaks vangistusse.
Lisaks on ta ka Eesti Venemaa Kaasmaalaste Koordinatsiooninõukogu liige. 
Zarenkov on olnud Eesti Konstitutsioonierakonna esimees. 
Ta heideti parteist välja selle diskrediteerimise eest.
Ta on Eesti Vasakpartei keskjuhatuse liige.

Andrei Zarenkovi tütar õpib Moskvas Rahvaste Sõpruse Ülikoolis.

## Viited

## Välislingid
*Tuntud antifašist Andrei Zarenkovi tütar nõudis mustanahalise toakaaslase mujale viimist 
*Ekskolleeg vahistatud vene aktivistist Zarenkovist: jubedamat inimest annab otsida!, Õhtuleht, 10. jaanuar 2014
Ieriķi

**Ieriķi** (eesti *Ieriki*, venepäraselt *Ramotski*) on küla (*ciems*) Lätis Drabeši vallas Cēsise piirkonnas Vidzemes. Aastail 2000–2021 kuulus küla Amata piirkonda.

Ieriķi asub valla edelaosas merepinnast 115 meetri kõrgusel Valga–Riia rongiliini ja maantee A2 ääres. Küla jääb valla keskusest Ausmasest 7 ja Riiast 72 kilomeetri kaugusele.

Ieriķi tekkis Ieriķi mõisa juurde (saksa keeles *Ramotzky*). Külas asub Ieriķi raudteejaam, mis kandis aastatel 1889–1919 nime Ramocki raudteejaam. Küla juurest algas Valga–Riia raudteeliinist hargnenud Ieriķi–Abrene raudteeliin Ramotskoje–Schwanenburgi raudteelõik, mis demonteeriti aastal 2009. Külla jäävad Ieriķu stacija ja Ieriķi bussipeatus.

Ieriķis on raamatukogu. 

Ieriķi põhjapoolne osa jääb Gauja rahvusparki. Külas asuv tamm kõrgusega 30 ja ümbermõõduga 4,2 m on looduskaitse all; kaitse all on ka Ieriķi mõisa allee ning Cecīļi mänd.

## Elanike arv


* 369 (1935)
* 676 (1970)
* 542 (1979)
* 443 (1989)
* 525 (2000)

* 469 (2011)
* 461 (2015)
* 454 (2019)
* 394 (2021)
* 407 (2025)


Ieriķu dzirnavu ūdensrats 2000-03-26.jpg|Ieriķi vesiveski
Ieriki station, Latvia (32674092).jpg|Ieriķi jaamahoone
Река Мелдерупите, Иерики Melderupīte river, Ieriķi, 2011 - panoramio.jpg|Ieriķi kärestik

 
## Viited
Viljandi JK Tuleviku naiskond

**Viljandi JK Tulevik (Naised)** on Viljandis tegutsev naiste jalgpalliklubi. Kodustaadion on Viljandi kunstmuruväljak. 
President on Raiko Mutle ja peatreeneriks onSergei Vassiljev. Abitreeneriks on Dagmar Hekki. 

2019. aastal mängis JK Viljandi Tuleviku naiskond ühendnaiskonnana koos Suure-Jaani Unitediga naiste Meistriliigas. 2016. aastal võitis ühendnaiskond naiste Teise liiga, sai 16 mängust 13 võitu ning 42 punkti, edestades teise koha saavutanud FC Elva naiskonda.
Teise liiga parima naiskonnana pääses Tulevik ja Suure-Jaani United Ühendnaiskond järgmiseks aastaks esiliigasse.

## Statistika ja loendid
### Viljandi Tuleviku varasemad liigahooajad

## Koosseis
2012. aastal üles antud mängijad.

## Märkimisväärsed endised mängijad
*Marika Ilves (1994-98, 2003-04)
*Hannaliis Jaadla (1998, 2002-04)
*Aire Lepik (1994-97)
*Marje Rannu (1994-98)

## Vaata ka
* Eesti jalgpalliklubide loend
* Viljandi JK Tulevik
* Viljandi JK Tulevik II
* FC Bestra

## Viited

## Välislingid
* Koduleht